[bookmark: _Toc225656179][bookmark: _Toc225656386]5. pielikums
iepirkuma
Inčukalna pamatskolas telpu remonts un Inčukalna Tautas nama griestu siltināšanas darbi un jumta konstrukciju remonts
(ID Nr. SNP 2026/86) nolikumam

LĪGUMS Nr. ____

Siguldā	                                    Līguma datums ir tā elektroniskās parakstīšanas datums

Siguldas novada pašvaldība, reģistrācijas Nr. 90000048152, juridiskā adrese: Pils iela 16, Sigulda, Siguldas novads, LV-2150 (turpmāk – Pašvaldība), tās _________________________ personā, kurš/a rīkojas, pamatojoties uz Siguldas novada pašvaldības domes 2023.gada 18.maija saistošajiem noteikumiem Nr. 8 “Siguldas novada pašvaldības nolikums” (prot. Nr. 7, 1.§), turpmāk – PASŪTĪTĀJS, no vienas puses un, 

__________________________, reģistrācijas Nr. _______________________, juridiskā adrese: _________________________, tās __________________________ personā, kurš/a rīkojas uz statūtu pamata, turpmāk – IZPILDĪTĀJS, no otras puses, PASŪTĪTĀJS un IZPILDĪTĀJS kopā un katrs atsevišķi saukti – Puses,
pamatojoties uz Siguldas novada pašvaldības rīkotā iepirkuma “Inčukalna pamatskolas telpu remonts un Inčukalna Tautas nama griestu siltināšanas darbi un jumta konstrukciju remonts”, identifikācijas Nr. SNP 2026/94, turpmāk – Iepirkums, rezultātiem, noslēdz šādu līgumu, turpmāk – Līgums:
Līguma priekšmets
[bookmark: _Ref427763180]PASŪTĪTĀJS uzdod un Izpildītājs apņemas pret atlīdzību, kvalitatīvi un savlaicīgi veikt ____. daļa ____________________________________, turpmāk – Objekts, saskaņā ar Līgumam pievienoto tāmi (1. pielikums).
IZPILDĪTĀJS Darbus veic ar savu darbaspēku, darba rīkiem, ierīcēm un ar materiāliem, kuru vērtība ir ierēķināta Līguma 2.1. apakšpunktā norādītajā Līguma summā.

Līguma summa un norēķinu kārtība
Par Darbiem PASŪTĪTĀJS samaksā IZPILDĪTĀJAM ______ euro (summa vārdiem euro,  centi), un pievienotās vērtības nodokli ______ euro (summa vārdiem euro,  centi), kas sastāda kopējo līguma summu ______ euro (summa vārdiem euro,  centi) apmērā.
Rēķinu formāts un iesniegšanas kārtība:
IZPILDĪTĀJS sagatavo grāmatvedības attaisnojuma dokumentus elektroniskā formātā (turpmāk – Elektronisks rēķins) XML formātā un nosūta uz pašvaldības e-adreses apakšadresi – EREKINI@90000048152.  Rēķina “Piezīmēs” norādīt iestādes vai struktūrvienības kods vai nosaukums. Str. _____ - _________________.
Līgumā noteiktā kārtībā iesniegts Elektroniskais rēķins nodrošina Pusēm Elektroniskā rēķina izcelsmes autentiskumu un satura integritāti.
Elektroniskā rēķina apmaksas termiņu skaita no dienas, kad IZPILDĪTĀJS, atbilstoši Rēķinu iesniegšanas norādītajai informācijai par Elektroniskā rēķina formātu, ir iesniedzis PASŪTĪTĀJAM Elektronisko rēķinu, ar nosacījumu, ka IZPILDĪTĀJS ir iesniedzis pareizi, atbilstoši Līguma nosacījumiem, aizpildītu Elektronisko rēķinu un PASŪTĪTĀJS to ir pieņēmis apmaksai.
PASŪTĪTĀJS samaksu veic 15 (piecpadsmit) darba dienu laikā pēc rēķina saņemšanas un galīgā Darbu pieņemšanas – nodošanas akta abpusējas parakstīšanas dienas, atbilstoši veiktajam Darbu apjomam un Līguma pielikumā noteiktajam izcenojumam, samaksu pārskaitot uz IZPILDĪTĀJA rēķinā norādīto kontu. Pamats rēķina izrakstīšanai ir abpusēji parakstīts Darbu pieņemšanas – nodošanas akts.
Ja Darbi veikti nekvalitatīvi vai neatbilst Līguma noteikumiem, par ko ir sagatavots Līgumā noteiktais akts par konstatētajām neatbilstībām, apmaksas termiņš tiek pagarināts attiecīgi par tādu laika periodu, kādā tiek novērsti aktā norādītie trūkumi.
Maksājums ir uzskatāms par izpildītu dienā, kad maksājums ir saņemts IZPILDĪTĀJA bankas kontā. Strīdus gadījumā tiek noteikts, ka maksājums tiek uzskatīts par izpildītu dienā, kad PASŪTĪTĀJS ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi izpildei.
Puses vienojas, ka Līguma summa ietver Darba, materiālu, mehānismu, demontēto objektu utilizācijas izmaksas u.c. maksājumus, kas jāveic Izpildītajam, vadoties no Līguma noteikumiem. Visi Darbi, kuri nav ievērtēti Tāmē, bet ir norādīti veicamo darbu sarakstā, tiek veikti uz IZPILDĪTĀJA rēķina. Visi Darbi, kuru veikšana nav tieši norādīta Tāmē, bet kurus ir nepieciešams veikt, lai pabeigtu Darbus paredzētajā apjomā, saskaņā Līguma noteikumiem uz IZPILDĪTĀJA rēķina, izņemot gadījumus, kas kvalificējami kā papilddarbi saskaņā ar šī Līguma grozījumu nosacījumiem.
Darbu pieņemšanas un nodošanas kārtība
Darbu galīgā nodošana PASŪTĪTĀJAM tiek noformēta ar Darbu pieņemšanas-nodošanas aktu, parakstot to abu Pušu pārstāvjiem.
Puses vienojas, ka ar Līguma izpildi saistītos jautājumus risinās un Darbu pieņemšanas – nodošanas aktus parakstīs:
no PASŪTĪTAJA puses ar Līguma izpildi saistītos jautājumus risinās PASŪTĪTĀJA pārstāvis Siguldas novada Infrastruktūras pārvaldes Pašvaldības īpašumu pārvaldības nodaļas būvinženieris Mārtiņš Matīss, tālruņa Nr. 26380478, e-pasta adrese: martins.matiss@sigulda.lv, Pilnvarotais pārstāvis ir atbildīgs par Līguma izpildes uzraudzīšanu un  paraksta Darbu pieņemšanas – nodošanas aktu, ir atbildīgs par  rēķinu pieņemšanu, apstiprināšanu un nodošanu apmaksai, defekta akta sagatavošanu un parakstīšanu.
no IZPILDĪTĀJA puses – Pilnvarotais Uzņēmēja pārstāvis ir ___________________, tālr.: _________, e-pasts: __________________, kurš/a ir atbildīgs par Līgumā izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta sastādīšanu un parakstīšanu.
PASŪTĪTĀJAM ir tiesības pārbaudīt un nepieņemt Darbus un neparakstīt Darbu nodošanas-pieņemšanas aktu, ja Darbs izpildīts nekvalitatīvi vai neatbilstoši Līguma noteikumiem. Šajā gadījumā PASŪTĪTĀJA pārstāvis, pieaicinot IZPILDĪTĀJA pārstāvi, sagatavo aktu par konstatētajām neatbilstībām. IZPILDĪTĀJS par saviem līdzekļiem 5 (piecu) darba dienu laikā vai citā ar Pusēm saskaņotā termiņā novērš aktā konstatētos trūkumus un defektus.
Ja IZPILDĪTĀJS neparaksta aktu par konstatētajām neatbilstībām, tad to paraksta PASŪTĪTĀJA pārstāvis vienpusēji. PASŪTĪTĀJS aktu par konstatētajām neatbilstībām nosūta Izpildītājam. Šajā gadījumā IZPILDĪTĀJS uz sava rēķina novērš aktā konstatētos trūkumus Līguma noteiktajā vai Pušu saskaņotā termiņā un pilda Darba izpildes termiņa nokavējuma sankcijas, ja ir iestājies Darbu izpildes termiņa nokavējums.
Gadījumā, ja IZPILDĪTĀJS aktā konstatētos defektus vai trūkumus nenovērš noteiktajā termiņā, PASŪTĪTĀJAM ir tiesības novērst defektus un trūkumus uz IZPILDĪTĀJA rēķina, iepriekš par to rakstiski informējot IZPILDĪTĀJU un nododot IZPILDĪTĀJAM visu dokumentāciju, kas saistīta ar izmaksām.
Par Darba nodošanas termiņa kavējumu IZPILDĪTĀJS maksā PASŪTĪTĀJAM līgumsodu 0,1% (nulle komats viens procents) apmērā no kopējās Līguma summas par katru kavējuma kalendāro dienu, bet kopumā ne vairāk par 10% (desmit procenti) no kopējās Līguma summas. PASŪTĪTĀJAM ir tiesības vienpersoniski, bez atsevišķa brīdinājuma izteikšanas IZPILDĪTĀJAM, samazināt IZPILDĪTĀJAM maksājamo atlīdzību, ieturot no tās aprēķināto līgumsoda summu. Līgumsoda aprēķināšanas gadījumā PASŪTĪTĀJS nosūta IZPILDĪTĀJAM līgumsoda aprēķinu un paziņojumu par tā ieturēšanu no Līgumā noteiktajiem maksājumiem.
Par maksājuma termiņu kavējumu IZPILDĪTĀJAM ir tiesības prasīt PASŪTĪTĀJAM samaksāt līgumsodu 0,1% (nulle komats viens procents) apmērā no nokavētās maksājumu summas par katru kavējuma dienu sākot ar piekto maksājuma kavējuma dienu, bet kopumā ne vairāk par 10% (desmit procenti) no kavētās maksājuma summas.
Līgumsoda samaksa neatbrīvo Puses no Līgumā paredzēto saistību turpmākas pildīšanas un zaudējumu atlīdzināšanas pienākuma.
Puses ir atbildīgas par zaudējumiem, kurus tās Līguma izpildes ietvaros ir nodarījušas otrai Pusei un/vai trešajām personām, un zaudējumu rašanās gadījumā apņemas tos atlīdzināt.

LĪGUMA IZPILDES KĀRTĪBA
IZPILDĪTĀJS apņemas uzsākt Līgumā paredzēto Darbu izpildi 5 (piecu) dienu laikā pēc PASŪTĪTĀJA rakstveida norādījuma saņemšanas, un pabeigt un nodot Darbus PASŪTĪTĀJAM ne vēlāk kā 3 (trīs) mēnešu laikā no Darbu uzsākšanas.
IZPILDĪTĀJS veic Darbus atbilstoši Līguma noteikumiem, tā pielikumiem, un normatīvajiem aktiem, kas regulē šāda Darba veikšanu. Darbus pilnā apjomā Izpildītājs veic 4 mēnešu laikā no Darbu uzsākšanas dienas (pie nosacījuma, ka Līgums ir abpusēji parakstīts).    
IZPILDĪTĀJS Darba izpildē iesaista tikai kompetentas, atbilstošu izglītību un kvalifikāciju ieguvušas personas. IZPILDĪTĀJS ir pilnībā atbildīgs PASŪTĪTĀJAM par to personu Darba izpildījumu, kuras ir iesaistītas Darba izpildē.
IZPILDĪTĀJA pienākums ir ne vēlāk kā līdz Darbu pieņemšanas - nodošanas akta abpusējas parakstīšanas dienai par saviem līdzekļiem no Objekta aizvākt IZPILDĪTĀJAM un tā pieaicinātajiem apakšuzņēmējiem, ja tādi ir, piederošo inventāru, darbarīkus un būvgružus.
IZPILDĪTĀJS ir pilnā mērā materiāli atbildīgs par zaudējumiem, kas PASŪTĪTĀJAM vai trešajām personām radušies sakarā ar to, ka IZPILDĪTĀJS nav savlaicīgi un pienācīgā kvalitātē veicis Darbus, kā arī pieļāvis trūkumus, defektus un pārkāpumus. IZPILDĪTĀJS saskaņā ar Līguma noteikumiem apņemas novērst pieļautos trūkumus un defektus, kā arī atlīdzināt PASŪTĪTĀJAM vai trešajām personām radušos zaudējumus.
 IZPILDĪTĀJA pienākums ir ievērot Objektā tīrību un sanitārās normas.
IZPILDĪTĀJAM ir pienākums ievērot un nodrošināt darba drošības, darba aizsardzības, ugunsdrošības, elektrodrošības, apkārtējās vides aizsardzības noteikumus, darba kārtības prasību ievērošanu, kā arī citu normatīvo aktu, kas reglamentē Darbu veikšanu, prasības.
IZPILDĪTĀJA pienākums ir veikt saprātīgas darbības, lai samazinātu atkritumu rašanos Objektā, būvgružus un citus būvniecības atkritumus uzglabāt konteineros vai iepakojumā, kas nepieļauj apkārtējās vides piesārņošanu.
IZPILDĪTĀJAM ir pienākums nodrošināt būvgružu un citu atkritumu savlaicīgu izvešanu un utilizēšanu normatīvajos aktos noteiktajā kārtībā.
IZPILDĪTĀJAM ir pienākums darbu veikšanā izmantot sertificētus būvizstrādājumus un materiālus, kas atbilst Ministru kabineta 2014. gada 25. marta noteikumu Nr. 156 “Būvizstrādājumu tirgus uzraudzības kārtība” prasībām;
IZPILDĪTĀJAM ir pienākums nodrošināt visas nepieciešamās atļaujas, apliecības un/vai sertifikātus, kā arī to, ka IZPILDĪTĀJA darbiniekiem ir visas nepieciešamās iemaņas un zināšanas, kas nepieciešamas pilnīgai paredzēto Darbu veikšanai.
IZPILDĪTĀJS pēc PASŪTĪTĀJA pieprasījuma sniedz pilnu informāciju par Darbu izpildes gaitu un nepieciešamības gadījumā sniedz visu nepieciešamo informāciju, kas ir IZPILDĪTĀJA rīcībā un ir saistīta ar Līguma izpildi. PASŪTĪTĀJS ir tiesīgs jebkurā Darbu izpildes stadijā veikt Darbu izpildes kontroli.
Ja IZPILDĪTĀJS neievēro darba drošības noteikumus, PASŪTĪTĀJAM ir tiesības apturēt Darbu izpildi, nepagarinot Līgumā noteikto Darbu izpildes termiņu.
IZPILDĪTĀJS ir informēts, ka Darbus paredzēts veikt, nepārtraucot Objektā esošo PASŪTĪTĀJA iestāžu/struktūrvienību darbību un darba procesu. IZPILDĪTĀJAM šajā sakarā nav un nākotnē nebūs nekādu materiālu, ne arī cita veida pretenziju pret PASŪTĪTĀJU.

GARANTIJAS
IZPILDĪTĀJA veiktajiem Darbiem tiek dots garantijas laiks 36 (trīsdesmit seši) mēneši, kas tiek skaitīts no dienas, kad tiek parakstīts Darbu nodošanas - pieņemšanas akts.
Garantijas laikā IZPILDĪTĀJA pienākums ir novērst radušos defektus un nepilnības par saviem līdzekļiem, ja tās ir radušās IZPILDĪTĀJA nekvalitatīva darba rezultātā vai izmantojot nekvalitatīvus materiālus un izejvielas, vai arī pieļauto tehnisko kļūdu rezultātā.
Garantijas laikā konstatētie defekti vai trūkumi tiek fiksēti, parakstot Defektu aktu. PASŪTĪTĀJS ne vēlāk kā trīs (3) darba dienas pirms plānotā Defektu akta parakstīšanas dienas rakstiski paziņo IZPILDĪTĀJAM par konstatētajiem defektiem, norādot laiku, kurā IZPILDĪTĀJAM ir jāierodas, lai parakstītu Defektu aktu. IZPILDĪTĀJAM ir pienākums ierasties PASŪTĪTĀJA norādītajā laikā. Ja IZPILDĪTĀJS savas vainas dēļ neierodas uz Defekta akta sagatavošanu, tad tiek uzskatīts, ka IZPILDĪTĀJS atzīst PASŪTĪTĀJA konstatētos defektus vai trūkumus. Šādā gadījumā PASŪTĪTĀJS iesniedz IZPILDĪTĀJAM vienpusēji sagatavotu un parakstītu Defekta aktu, kas ir saistošs abām Pusēm.
Gadījumā, ja IZPILDĪTĀJS Defektu aktā konstatētos defektus vai trūkumus nenovērš Līgumā noteiktajā kārtībā un PASŪTĪTĀJA noteiktajā termiņā, PASŪTĪTĀJAM ir tiesības novērst defektus un trūkumus ar trešās personas palīdzību, pieprasot no IZPILDĪTĀJA visu ar to saistīto izdevumu atlīdzināšanu. Izpildītājam šie izdevumi jāapmaksā ne vēlāk kā 5 (piecu) darba dienu laikā pēc attiecīgā rēķina saņemšanas no Pasūtītāja.

6.	APDROŠINĀŠANA UN DARBA DROŠĪBA
6.1.	IZPILDĪTĀJS 15 (piecpadsmit) dienu laikā no Līguma abpusējas parakstīšanas dienas iesniedz PASŪTĪTĀJAM IZPILDĪTĀJA profesionālās civiltiesiskās atbildības obligāto apdrošināšanas polisi un apdrošināšanas prēmijas apmaksu pilnā apmērā apliecinošu dokumentu. Apdrošināšanas līgums slēdzams atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
6.2.	IZPILDĪTĀJS nodrošina IZPILDĪTĀJA civiltiesiskās atbildības apdrošināšanas termiņu līdz darbu pabeigšanai. Gadījumā, ja darbu pabeigšanas termiņš pārsniedz apdrošināšanas termiņu, tad IZPILDĪTĀJS pagarina civiltiesiskās atbildības apdrošināšanas līgumu līdz darbu pabeigšanai, kā arī iesniedz to PASŪTĪTĀJAM.
6.3.	IZPILDĪTĀJS ir tiesīgs iesniegt jau spēkā esošu apdrošināšanas polisi, ja tā atbilst Līguma noteikumiem, iesniedzot apdrošinātāja apliecinājumu par apdrošināšanas polises darbību uz Objektu.
6.4.	Ja IZPILDĪTĀJS nokavē Līguma 6.1. apakšpunktā noteikto iesniegšanas termiņu, IZPILDĪTĀJS maksā PASŪTĪTĀJAM līgumsodu 0,5% (piecas desmitdaļas procenta) apmērā no Līguma summas sākot ar pirmo kavējuma dienu, bet kopumā ne vairāk par 10% (desmit procenti) no Līguma summas, līdz dienai (ieskaitot), kad IZPILDĪTĀJS ir izpildījis Līgumā noteikto saistību.
6.5.	IZPILDĪTĀJS atbild par visu Darbu laikā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem.

1. Pušu atbildība
IZPILDĪTĀJS maksā PASŪTĪTĀJAM līgumsodu 0,1% (nulle komats viens procents) apmērā no Līguma 2.1. punktā noteiktās Līguma summas par katru Darbu izpildes kavējuma dienu pēc Līguma 3.2. punktā noteiktā Darbu izpildes termiņa iestāšanās, bet ne vairāk kā 10% (desmit procenti) no Līguma 2.1. punktā noteiktās Līguma summas.
Ja PASŪTĪTĀJS neveic rēķina apmaksu Līgumā noteiktajā termiņā, PASŪTĪTĀJS maksā IZPILDĪTĀJAM līgumsodu 0,1% (nulle komats viens procents) apmērā no kavētā maksājuma summas par katru nokavēto dienu, bet ne vairāk kā 10% (desmit procenti) no Līguma 2.1. punktā noteiktās Līguma summas.
Ja IZPILDĪTĀJS vienpusēji atkāpjas no Līguma pirms Līguma saistību izpildes, IZPILDĪTĀJS maksā PASŪTĪTĀJAM līgumsodu 10% (desmit procenti) apmērā no Līguma 2.1. punktā noteiktās Līguma summas.
Ja IZPILDĪTĀJS neievēro Līguma 6.1. punktā noteikto termiņu un neiesniedz 6.1. punktā noteikto saistību izpildes nodrošināju, tas maksā PASŪTĪTĀJAM līgumsodu 10% (desmit procenti) apmērā no Līguma 2.1. punktā noteiktās Līguma summas.
Ja IZPILDĪTĀJS neievēro Līguma 6.3. punktā noteikto termiņu un neiesniedz 6.2. punktā noteikto garantiju, tas maksā PASŪTĪTĀJAM līgumsodu 10% (desmit procenti) apmērā no Līguma 2.1. punktā noteiktās Līguma summas. 
Ja IZPILDĪTĀJS neievēro Līguma 7.2. punktā noteikto termiņu un neiesniedz 7.2. punktā noteikto polisi, tas maksā PASŪTĪTĀJAM līgumsodu 10% (desmit procenti) apmērā no Līguma 2.1. punktā noteiktās Līguma summas. 
Līgumsodu apmaksa tiek veikta 10 (desmit) darbdienu laikā pēc otras Puses rēķina par līgumsoda samaksu saņemšanas dienas.
Ja IZPILDĪTĀJS nav veicis līgumsoda apmaksu, PASŪTĪTĀJAM ir tiesības vienpusēji, bez Pušu rakstiskas vienošanās, ieturēt attiecīgu naudas summu no Izpildītājam veicamajām apmaksām.
Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
Līdz brīdim, kad IZPILDĪTĀJS nodod Darbus PASŪTĪTĀJAM ar nodošanas – pieņemšanas aktu, visu risku par jau uzstādītajām Precēm un veiktajiem Darbiem, par to bojājumiem vai bojāeju, uzņemas Izpildītājs.
Puses ir atbildīgas par to darbības/bezdarbības rezultātā otrai Pusei nodarītajiem tiešajiem un netiešajiem zaudējumiem.

8.	STRĪDU IZŠĶIRŠANA
8.1.	Visas domstarpības un strīdus, kas radušies Līguma izpildes gaitā, Puses cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem tajos noteiktajā kārtībā attiecīgā Latvijas Republikas tiesā.
8.2.	Visus pārējos jautājumus, kas nav atrunāti Līgumā, regulē atbilstošas Latvijas Republikas likumos un citos normatīvajos aktos noteiktās materiālo un procesuālo tiesību normas.

9.	APAKŠUZŅĒMĒJI
9.1.	IZPILDĪTĀJA personālu, kuru tas iesaistījis Līguma izpildē un par kuru sniedzis informāciju Iepirkumā, kā arī apakšuzņēmējus, par kuriem tas informējis PASŪTĪTĀJU, drīkst mainīt tikai ar PASŪTĪTĀJA rakstveida piekrišanu, ņemot vērā, ka maiņai piedāvātajam personālam pilnībā jāatbilst Iepirkuma nolikuma un Līguma prasībām, kā arī, ņemot vērā Publisko iepirkumu likuma 62. pantu.
9.2.	IZPILDĪTĀJS var izmantot tikai kompetentus un uzticamus, un licencētus (ja nepieciešams) apakšuzņēmējus Darbu izpildei. IZPILDĪTĀJS rakstiski paziņo PASŪTĪTĀJAM par jebkuru apakšuzņēmēju, kuru tas vēlas piesaistīt vismaz 10 (desmit) darbdienas iepriekš, un iegūst rakstisku piekrišanu no PASŪTĪTĀJA pirms attiecīgā jaunā apakšuzņēmēja piesaistīšanas, aprakstot tādam apakšuzņēmējam nododamo Darbu apjomu un daudzumu.
9.3.	Apakšuzņēmēju maiņas gadījumā IZPILDĪTĀJAM rakstiski jāpaziņo PASŪTĪTĀJAM Darbu veids un apjoms, kā arī tam paredzētā apakšuzņēmēja nosaukums, reģistrācijas numurs, juridiskā adrese. Vienīgi IZPILDĪTĀJS ir pilnībā atbildīgs PASŪTĪTĀJAM par apakšuzņēmēja veiktajiem Darbiem tāpat kā par sevis veikto. IZPILDĪTĀJS ir atbildīgs par visu savu saistību izpildi pret apakšuzņēmēju, tai skaitā samaksas veikšanu, un PASŪTĪTĀJS neuzņemas nekādu atbildību pret apakšuzņēmēju.
9.4.	Darbu laikā PASŪTĪTĀJAM ir tiesības pamatoti pieprasīt nomainīt apakšuzņēmēju, ja apakšuzņēmējs Darbu daļu veic nekvalitatīvi vai neievēro Latvijas Republikas normatīvos aktus. IZPILDĪTĀJA pienākums ir nodrošināt PASŪTĪTĀJA prasību izpildi par pamatotu apakšuzņēmēja nomaiņu.
9.5.	Ja IZPILDĪTĀJS neievēro Līguma 9.1., 9.2., 9.3. punktā minēto, PASŪTĪTĀJS var apturēt Darbu izpildi līdz IZPILDĪTĀJS ir novērsis konstatētos pārkāpumus un Līguma izpildes termiņš netiek pagarināts.
1. Nepārvarama vara
Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma spēkā stāšanās dienas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, avārijas, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
Pusei, kura atsaucas uz nepārvaramu varu, nekavējoties par to jāpaziņo otrai Pusei, norādot kādā termiņā, pēc tās domām, ir paredzama Puses saistību izpilde.
Ja kādu no Pusēm neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katra no Pusēm patur sev tiesības vienpusēji atkāpties no Līguma, par to nekavējoties rakstiski informējot otru Pusi.
Līguma darbība
Līgums stājas spēkā ar tā abpusējas parakstīšanas dienu un ir spēkā līdz saistību pilnīgai izpildei.
[bookmark: _Ref462218741]Līguma noteikumi var tikt grozīti, Pusēm vienojoties un ievērojot Publisko iepirkuma likuma 61. pantu. Visi Līguma grozījumi noformējami rakstiski un pievienojami Līgumam kā neatņemama sastāvdaļa.
Puses vienojas, ka Līguma grozījumi ir pieļaujami šādos gadījumos:
11.3.1.	ja būvdarbu izpildes laikā tiek konstatēti darbi, kuri objektīvi nebija paredzami iepirkuma dokumentācijā un kuru veikšana ir nepieciešama Līguma priekšmeta pilnvērtīgai izpildei, un šādus darbus ir iespējams tehniski vai ekonomiski veikt tikai ar esošo Izpildītāju. Papilddarbu izmaksas nepārsniedz Publisko iepirkumu likumā noteiktās robežas;
11.3.2.	ja nepieciešams palielināt vai samazināt Līgumā paredzēto darbu apjomu, nepārsniedzot 15 % no līgumcenas, saglabājot vienību cenas;
11.3.3.	ja objektīvu iemeslu dēļ nepieciešams aizvietot projektā vai tāmē paredzētos materiālus, izstrādājumus vai tehniskos risinājumus ar ekvivalentiem vai labākiem, iepriekš saskaņojot ar PASŪTĪTĀJU, tostarp gadījumos, ja:
11.3.3.1.	materiāls vairs netiek ražots;
11.3.3.2.	mainījušies tehnoloģiskie risinājumi;
11.3.3.3.	piegādes apstākļi padara sākotnējo risinājumu neiespējamu;
11.3.4.	Līguma izpildes termiņa pagarināšana, ja Līguma izpildi ietekmē:
11.3.4.1.	nepārvaramas varas apstākļi;
11.3.4.2.	PASŪTĪTĀJA darbība vai bezdarbība;
11.3.4.3.	papilddarbu veikšana;
11.3.4.4.	būvdarbu izpildes laikā konstatēti slēpti defekti vai tehniski sarežģījumi, kurus objektīvi nebija iespējams paredzēt;
11.3.5.	ja Līguma izpildes laikā rodas objektīvi, no Pušu gribas neatkarīgi apstākļi, kas būtiski ietekmē būvdarbu izmaksas (piemēram, būtiskas materiālu vai darbaspēka izmaksu svārstības), un šādas izmaiņas atbilst Publisko iepirkumu likuma 61. pantā noteiktajiem nosacījumiem;
11.3.6.	ja nepieciešams nomainīt vai piesaistīt papildu apakšuzņēmējus, nodrošinot, ka jaunais apakšuzņēmējs atbilst iepirkuma dokumentos izvirzītajām kvalifikācijas prasībām un izmaiņas tiek saskaņotas ar PASŪTĪTĀJU.
PASŪTĪTĀJAM ir tiesības izbeigt Līgumu bez Pušu rakstiskas vienošanās par to Izpildītājam 10 (desmit) dienas iepriekš rakstiski paziņojot, ja:
IZPILDĪTĀJS rīkojas pretrunā ar Latvijas Republikas normatīvajiem aktiem un Līguma noteikumiem;
IZPILDĪTĀJAM pasludināts maksātnespējas process, apturēta vai pārtraukta saimnieciskā darbība, vai tas tiek likvidēts;
IZPILDĪTĀJS nepilda vai kavē kādu no Līgumā noteiktajiem IZPILDĪTĀJA saistību izpildes termiņiem vairāk kā 5 (piecas) darba dienas, ja to neparedz cita vienošanās;
Darbi tiek pildīti neatbilstoši Līguma noteikumiem un būvniecību reglamentējošajiem normatīvajiem aktiem;
ir sagatavots vismaz 1 (viens) akts par nekvalitatīvi veiktu Darbu;
IZPILDĪTĀJS nav Līguma 6.1. punktā noteiktajā termiņā iesniedzis saistību izpildes nodrošinājumu;
IZPILDĪTĀJS nav Līguma 7.2. punktā noteiktajā termiņā iesniedzis 7.2. punktā norādīto apdrošināšanas līgumu (polisi);
PASŪTĪTĀJA rīcībā ir pietiekami pārliecinošas norādes, lai secinātu, ka IZPILDĪTĀJS ir ar citiem piegādātājiem noslēdzis vienošanos, kas vērsta uz konkurences kavēšanu, ierobežošanu vai deformēšanu;
pret IZPILDĪTĀJU Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
IZPILDĪTĀJAM ir tiesības vienpusēji izbeigt Līgumu bez PASŪTĪTĀJA piekrišanas, ja PASŪTĪTĀJS ir kavējis veikto Darbu apmaksu vairāk kā 30 (trīsdesmit) dienas un IZPILDĪTĀJS no savas puses ir izpildījis visus Līgumā atrunātos pienākumus.
Līguma laušana nevienu no pusēm neatbrīvo no līgumsoda un zaudējumu nomaksas.
Līgums var tikt izbeigts Pusēm vienojoties.
Līguma izbeigšanas gadījumā, 5 (piecu) dienu laikā pēc paziņojuma nosūtīšanas par Līguma izbeigšanu, IZPILDĪTĀJS sagatavo un iesniedz Darba nodošanas - pieņemšanas aktu par kvalitatīvi izpildītiem Darbiem, kurš tiek izskatīts un parakstīts (vai pamatoti atteikts parakstīt, par ko IZPILDĪTĀJAM tiek paziņots rakstiski) 5 (piecu) darba dienu laikā pēc akta saņemšanas. Gadījumā, ja IZPILDĪTĀJS iepriekš minētajā termiņā nav sagatavojis Darba nodošanas - pieņemšanas aktu, PASŪTĪTĀJAM ir tiesības pašam sagatavot un iesniegt IZPILDĪTĀJAM parakstīšanai Darba nodošanas - pieņemšanas aktu, kuru IZPILDĪTĀJAM jāparaksta 5 (piecu) dienu laikā pēc tās nosūtīšanas un jānosūta parakstītais akts atpakaļ PASŪTĪTĀJAM. Pretējā gadījumā, ja IZPILDĪTĀJS nav parakstījis vai kavē akta parakstīšanu, akts uzskatāms par parakstītu no Izpildītāja puses.
Pušu parakstītais Darba nodošanas - pieņemšanas akts ir pamats atbilstoša rēķina iesniegšanai par pieņemto Darbu apmaksu. 
Izcelsmes ierobežojumi
Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
 Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
pieprasīt attiecīgo preču vai pakalpojumu nomaiņu;
piemērot līgumsodu 10% apmērā no attiecīgās piegādes vērtības;
vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
Šajā punktā noteiktās prasības izriet no Publisko iepirkumu likuma 2.² panta un ir uzskatāmas par būtisku Līguma izpildes nosacījumu.
Citi noteikumi
Līgums pilnībā apliecina Pušu vienošanos un ir saistošs Pušu juridiskajiem tiesību un saistību pārņēmējiem.
Līguma noteikumi var tikt grozīti, Pusēm vienojoties un ievērojot Publisko iepirkuma likuma 61. pantu Visi Līguma grozījumi ir sagatavojami rakstiski un ir pievienojami Līgumam kā pielikumi un no to parakstīšanas dienas kļūst par Līguma neatņemamu sastāvdaļu. Tie ir saistoši abām Pusēm.
Mainot savu nosaukumu, adresi vai norēķinu rekvizītus, Puses apņemas 3 (trīs) dienu laikā paziņot viena otrai par notikušajām izmaiņām. Pretējā gadījumā vainīgā Puse pilnībā atlīdzina otrai Pusei nodarītos vai tādējādi radušos zaudējumus.
Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības, kas izriet no parakstītā Līguma, un atbild par to ar visu savu mantu.
Līgums ar tā pielikumiem ir sagatavots latviešu valodā elektroniska dokumenta formātā (*.edoc) un parakstīts ar drošu elektronisko parakstu, kas satur laika zīmogu. Katra Puse ir saņēmusi un glabā vienu Līguma eksemplāru elektroniska dokumenta formā. 
Līgumam kā neatņemamas sastāvdaļas pievienoti šādi pielikumi:
Darba apjomu tāmju forma (1.pielikums), turpmāk – Tāme;
Būvlaukuma nodošanas - pieņemšanas akts (2.pielikums).

Pušu rekvizīti
	PASŪTĪTĀJS
Siguldas novada pašvaldība
Reģ. Nr.: 90000048152
Pils iela 16, Sigulda
Siguldas novads, LV-2150
Banka: AS “SEB Banka”
Konts: LV15UNLA0027800130404

_________________________
	
	IZPILDĪTĀJS
____
Reģ.nr. _________
Adrese
Banka: ____ 
Konts: LV____
________________________________






Līguma 2.pielikums

Būvlaukuma nodošanas - pieņemšanas akts

Siguldā, 202_. gada __._____________

Būvobjekts: _______________________________________________________________
Siguldas novada pašvaldība, reģistrācijas Nr.90000048152, juridiskā adrese: Pils iela 16, Sigulda, Siguldas novads, LV-2150, turpmāk – Pasūtītājs, 
Pasūtītāja pārstāvis - ________________________;
SIA “_____”, vienotais reģistrācijas Nr. _____, turpmāk – Izpildītājs, pārstāvis __________________,
bez viltus, maldības un spaidiem sastāda šādu Būvobjekta pieņemšanas – nodošanas aktu saskaņā ar 202_.gada _______ Būvdarbu līgumu Nr.________:
1. Pasūtītājs nodod, bet Izpildītājs pieņem Būvlaukumu Būvdarbu veikšanai tehniskajā dokumentācijā noteiktajās robežās un apjomā.
2. Nodošanas – pieņemšanas akts stājas spēkā ar tā parakstīšanas brīdi. 
3. Izpildītājs ar šī akta parakstīšanas brīdi ir atbildīgs par Būvobjekta, t.sk. teritorijas uzturēšanu un saglabāšanu saskaņā ar Būvniecības likumu un Latvijas Civillikumu, u.c. normatīvo aktu prasībām.
4. Visus izdevumus par Būvobjekta uzturēšanu, apsardzi u.c. pakalpojumiem uz Būvdarbu veikšanas laiku uzņemas Izpildītājs.
5. Komunālo skaitītāju rādītāji (ja tiek izmantoti Būvobjekta pieslēgumi):
5.1. Ūdens skaitītājs: ________________;
5.2. Elektrības skaitītājs:_______________.
6. Piezīmes:
___________________________________________________________________________
___________________________________________________________________________
1. Nodošanas – pieņemšanas akts sastādīts latviešu valodā, divos identiskos eksemplāros ar vienādu juridisku spēku, no kuriem viens eksemplārs tiek nodots Pasūtītājam, otrs – Izpildītājam.
2. Pielikumā pievienotas ___ Būvlaukuma fotofiksācijas.

IZPILDĪTĀJS                                                              PASŪTĪTĀJS

_________________                                                    _________________               


